**TEZAT E MASTERIT PËR DISKUTIM PUBLIK TË MIRATUARA NGA DEPARTAMENTI I EDUKIMIT TË PËRGJITHSHËM**

**Me: 04 dhe 13.02.2025**

#

**KALTRINA FAZLIU**

**Tema: ”Strategjitё e mёsimdhёnёsve nё pasurimin e leksikut te fёmijёt me nevoja tё veҫanta”**

**1. Prof.ass.dr. Donika Koliqi - kryetare**

**2. Prof. ass. dr. Muhamet Peci - anëtar**

**3. Prof.asoc.dr. Naser Pajaziti – mentor**

**ABSTRAKTI**

Pёrvetёsimi i aftёsive gjuhёsore ёshtё njё prej faktorёve kyҫ nё arritjen e rezultateve nё fusha tё ndryshme. Leksiku i fёmijёve pasurohet edhe mё shumё nga kontakti i vazhdueshёm qё ka me tё rriturit dhe ndёrveprimi me ta. Kontakti sa mё i hershёm i fёmijёs me tingujt mundёson edhe zhvillimin mё tё mirё gjuhёsor tё tij si dhe komunikimin me tё tjerёt. Fёmijёt pas krijimit tё njё bagazhi tё fjalёve janё mё tё prirur qё ta pasurojnё edhe mё tej leksikun me fjalё tё reja, e kjo moshё ёshtё rreth klasёs sё parё. Rjedhimisht nёse nxёnёsit nuk pёrvetёsojnё gjuhёn e folur nё klasat mё tё hershme gjasat janё shumё tё mёdha qё ata tё hasin nё vёshtirёsi nё klasat nё vazhdim.

 Ky hulumtim ka për qëllim të dëshmoj se mёsimdhёnёsit kanё njohuri pёr strategjitё qё pёrdoren nё pasurimin e leksikut, ndikimin pozitiv tё tyre si dhe ndikimin e leksikut tё mangёt nё procesin e tё nxёnit te fёmijёt. Studimi do të mbështetet në metodën sasiore, e cila do të shërbejë për të analizuar dhe prezantuar të dhënat në raport me pyetjet e hulumtimit në mënyrë që të analizohen më mirë vështirësitë e nxënësve në tё shprehur dhe ndikimin e strategjive të mësimdhënёsve në pasurimin e leksikut, si dhe të arrihet në konkluzione me informata shtesë të cilat mund të vlerësohen më vonë.

 Pёrmes kёtij hulumtimi pritet të pasqyrohet zotërimi i pasurimit tё leksikut te fёmijёt me nevoja tё veҫanta, vështirësitë më të theksuara të këtij procesi, faktorët ndikues në këtë vështirësi dhe në përgjithësi gama e materialeve dhe strategjive efektive të mësimdhënёsve nё zbutjen e kёsaj vёshtirёsie te kёta fёmijё.

Fjalët kyçe: mësues, nxënës, leksik, strategji efektive.

**NERMIRA SPAHIU**

**Tema: “Investigimi i praktikave motivuese dhe inovative të udhëheqësisë së shkollës në funksion të zhvillimit profesional të mësimdhënësve brenda shkollës”**

**Komisioni:**

**Prof. Asoc. Blerim Saqipi (kryetar)**

**Prof. Ass. Fjolla Kaçaniku (anëtare)**

**Prof. Ass. Albulena Metaj Macula (mentore)**

**ABSTRAKTI**

Praktikat motivuese dhe inovative të udhëheqësisë së shkollës luajnë një rol të rëndësishëm në zhvillimin profesional të mësimdhënësve. Një udhëheqës efektiv krijon një ambient që inkurajon bashkëpunimin dhe shkëmbimin e ideve, duke përdorur strategji si mentorimi, trajnimet e vazhdueshme dhe grupe të punës për të stimuluar kreativitetin dhe angazhimin. Këto praktika jo vetëm që rrisin aftësitë profesionale të mësimdhënësve, por gjithashtu ndihmojnë në krijimin e një kulture shkollore që promovon inovacionin dhe përmirësimin e vazhdueshëm, duke kontribuar kështu në cilësinë e arsimit të ofruar për nxënësit. Udhëheqësit që vlerësojnë dhe mbështesin zhvillimin profesional janë në thelb ata që ndihmojnë në transformimin e përvojës arsimore.

Shqyrtimi i literaturës tregon që roli inovativ dhe motivues i udhëheqësve ndikon në zhvillimin profesional të mësimdhënësve. Qëllimi i këtij hulumtimi është që të identifikohen roli motivues dhe inovativ i udhëheqësve të shkollave në funksion të përmirësimit të ngritjes profesionale të mësimdhënësve. Ky hulumtim synon që në formë indirekte të evidentoj përparësitë e motivimit dhe inovacionit në punën e mësimdhënësve si dhe ndikimin që ka udhëheqësi i shkollës në këtë drejtim.

Për të realizuar studimin është përdorur metoda kualitative dhe modeli përshkrues i hulumtimit. Mbledhja e të dhënave është bërë me anë të intervistës gjysëm të strukturuar.

Pjesmarrësit në këtë hulumtim janë 15 udhëheqës të shkollave fillore të mesme të ulëta të Kosovës, të cilët janë përzgjedhur me llojin e mostrës së qëllimshme. Analiza e të dhënave është bërë duke përdorur analizën tematike e cila identifikon praktikat motivuese dhe innovative të udhëheqësve në funksion të zhvillimit professional të mësimdhënësve. Rezultatet e këtij studimi tregojnë se sipas opinioneve dhe praktikave motivuese e inovative të udhëheqësve në funksion të zhvillimit profesional rëndësi të madhe i kushtohet krijimit të një ambienti pozitiv, inkurajimit të mësimdhënësëve për të marrë pjesë në trajnime dhe gatishmërisë së udhëheqësve për tu angazhuar në këtë aspekt.

Fjalët kyçe: udhëheqës, mësimdhënës efektiv, roli motivues dhe inovativ.

**SEBAHAT GASHI**

**Tema: Strategjitë e komunikimit të udhëheqësve të shkollave dhe ndikimi i tyre në klimën e shkollës dhe marrëdhëniet ndërpersonale**

**Komisioni:**

**Prof. Ass. Ganimete Kulinxha (kryetare)**

**Prof. Ass. Edona Berisha Kida (anëtare)**

**Prof. Ass. Albulena Metaj Macula (mentore)**

**Abstrakti**

Qëllimi i këtij punimi ishte të vihet në pah roli i udhëheqësisë së shkollës në raport me strategjitë e komunikimit dhe klimën ndërkolegiale në shkollë. Një udhëheqës që komunikon në mënyrë të duhur me kolektivin e shkollës do të krijonte një klimë pozitive dhe do të ndikonte drejtpërdrejt në performancën e mësimdhënësve dhe të shkollës në përgjithësi.

Po ashtu, punimi ka synuar që të ofrojë informacione dhe gjetje empirike rreth stileve të udhëheqjes, rolit të udhëheqësit brenda institucionit arsimor si dhe praktikave të mira nga vendet e ndryshme të botës për rëndësinë e komunikimit brenda kolektivit.

Për të realizuar punimin është shfrytëzuar metodologji e kombinuar (sasiore dhe cilësore). Pjesëmarrës në punim ishin gjithësej 100 respondentë (mësimdhënës) dhe pesë udhëheqës të pesë shkollave të komunës së Prishtinës. Për mbledhjen e të dhënave nga mësimdhënësit është përdorur qasja kuantitative, ndërsa në funksion të mbledhjes së informacioneve kualitative, si instrument për qasjen cilësore të studimit është përdorur intervista me udhëheqës të shkollave. Nga rezultatet e dala, është synuar të vihet në pah rëndësia e mënyrës së komunikimit brenda institucionit arsimor dhe reflektimi i strategjive të komunikimit në krijimin e një klime pozitive në institucion, e cila padyshim që ndikon në performancën e shkollës dhe të mësimdhënësve.

Fjalët kyçe:*udhëheqësi, komunikimi, klimë e shkollës, marrëdhënie ndërpersonale.*

**DENIONË MORINA**

**Tema: “Ndërlidhja mes vetefikasitetit dhe perceptimeve të mësimdhënësve për krijimin e mjediseve që nxisin kreativitetin e nxënësve”**

**Komisioni:**

**Prof. dr Hatixhe Ismajli, kryetare**

**Prof. asoc. dr Vlora Sylaj, anëtare**

**Prof. ass. dr Donika Koliqi, mentore**

**ABSTRAKT**

Kreativiteti duhet të merret parasysh qysh herët në mësimin e nxënësve të shkollave fillore, për t'i përgatitur ata të jenë më inovativë. Fëmijët duhet të nxitet që në moshë të re, sepse ata në atë moshë janë në një periudhë kritike, kështu që është më e lehtë të mësohen që të mendojnë në mënyrë krijuese. Mësimdhënësit përmes mësimdhënies krijuese ka rol të rëndësishëm në nxitjen e kreativitetit të nxënësve të tyre. Mësimdhënia krijuese ndikohet nga perceptimi i mësimdhënëse për kreativitetin, i cili varet nga disa faktorë, njëri prej të cilëve është niveli i vetefikasitetit të tyre. Vetefikasiteti i referohet perceptimit dhe besimit që një individ ka për aftësitë e tij dhe se ai mobilizohet në mënyrë efektive për të pasur sukses në një veprim të caktuar. Por, në vendin tonë, sistemi jonë i arsimit nuk i vë fokus kryesor këtij aspekti dhe nuk është studim i trajtuar dhe i hulumtuar mjaftueshëm.

Qëllimi i këtij studimi është identifikimi i nivelit të vetefikasitetit dhe perceptimeve të mësimdhënësve për krijimin e mjediseve që nxisin kreativitetin e nxënësve dhe dallimet midis tyre në varësi nga gjinia, mosha, kualifikimi arsimor dhe përvoja e punës. Po ashtu, të analizojë marrëdhënien midis nivelin të vetefikasitetit të mësimdhënësve me perceptimet e tyre mbi kreativitetin dhe sjelljen e tyre krijuese gjatë mësimdhënies në klasë. Metoda e hulumtimit është sasior, me dizajn të hulumtimit përshkrues dhe korrelativ. Instrumenti i përdorur për mbledhjen e të dhënave është pyetësori. Pjesëmarrësit e këtij studimi janë mësimdhënësit e nivelit fillor nga komuna e Prishtinës, si komuna më e madhe në Kosovë. Mostra ka përfshirë 150 mësimdhënës, që janë të përzgjedhen në mënyrë rastësore në 6 shkolla të mesme të ulëta. Në secilën shkollë janë të përzgjedhur nga 25 mësimdhënës.

Të dhënat e mbledhura nga pyetësorët janë analizuar përmes programit statistikor (SPSS). Testet statistikore që janë të përdorur janë ato pershkruese, krahasuese dhe korrelative. Pas analizimit të të dhënave janë dhënë konkluzionet dhe rekomandime në bazë të të gjeturave që kanë dalur nga hulumtimi. Rezultatet e këtij studimi janë jetike për të kuptuar statusin aktual të disponueshmërisë së mjediseve krijuese në klasa sipas perceptimeve të mësuesve.

Fjalët kyçe: Vetefikasiteti i mësuesve, kreativiteti, këndvështrimi i mësuesve, mjedisi, nxënësit.

**ALBIONA KOLSHI**

**Tema: “Zbatimi i mësimdhënies interaktive në procesin e të nxënit të nxënësve me nevoja të veҫanta arsimore: Perceptimet dhe praktikat e mësimdhënësve”**

**Komisioni:**

**Prof. dr. Naser Zabeli, kryetar**

**Prof. ass. dr. Ardita Devolli, anëtare**

**Prof. ass. dr. Donika Koliqi, mentore**

Zbatimi i mësimdhënies interaktive ka fituar rëndësi të madhe në arsim, veçanërisht në mjediset gjithëpërfshirëse ku fëmijët me nevoja të veçanta arsimore kërkojnë qasje më fleksibile dhe të personalizuar për të zhvilluar aftësitë e tyre kognitive dhe sociale. Mësimdhënia interaktive, e cila inkurajon angazhimin e nxënësve përmes aktiviteteve praktike, është një mjet i fuqishëm për të stimuluar përfshirjen e të gjithë nxënësve, pavarësisht nga aftësitë e tyre. Në këtë hulumtim kemi analizuar perceptimet dhe përvojat e mësimdhënësve në lidhje me rolin e mësimdhënies interaktive në të nxënit dhe zhvillimin kognitiv të fëmijëve me nevoja të veçanta arsimore në mjediset gjithëpërfshirëse.

Për realizimin e këtij hulumtimi, është përdorur një qasje kualitative dhe është realizuar triangulimi i të dhënave për të siguruar një pasqyrë të thelluar dhe të kontekstualizuar të përvojave dhe perceptimeve të mësimdhënësve. Modeli i hulumtimit ishte eksplorues dhe fokusohej në identifikimin e sfidave dhe mundësive për përdorimin e mësimdhënies interaktive në këtë kontekst. Popullacioni i hulumtimit përfshinte mësimdhënësit e niveleve 1-5 në qytetin e Fushë Kosovës, dhe të dhënat u mblodhën përmes intervistave, fokus grupeve dhe vëzhgimit. Analiza e të dhënave u realizua përmes analizës tematike, e cila identifikoi temat e përbashkëta dhe theksoi rëndësinë e trajnimeve dhe mbështetjes për mësimdhënësit për përdorimin efektiv të këtyre metodologjive.

Rezultatet e hulumtimit treguan se mësimdhënia interaktive ka avantazhe të dukshme për përmirësimin e cilësisë së arsimit për fëmijët me nevoja të veçanta arsimore, duke rritur angazhimin dhe zhvillimin e aftësive kognitive të nxënësve. Sfidat kryesore ishin mungesa e trajnimeve dhe mbështetjes së mjaftueshme për mësimdhënësit, ndërsa mundësitë përfshinin rritjen e përfshirjes dhe motivimit të nxënësve. Ky hulumtim thekson nevojën për integrimin e mësimdhënies interaktive në praktikat e përditshme mësimore dhe mbështetje të vazhdueshme për mësimdhënësit.

***Fjalë kyçe****: fëmijë me NVA, mësimdhënie interaktive, sfida, të nxënit, zhvillim kognitiv*

**ARGJENTINA ARIFAJ**

**Tema: “Praktikat për identifimit dhe intervenim tek fëmijët me aftësi të jashtëzakonshme dhunti dhe talente në shkollë”**

**Komisioni:**

**Prof. Ardita Devolli, kryetar**

**Prof. Donika Koliqi, anëtare**

**Prof. Blerta Perolli Shehu, mentore**

**ABSTRAKTI**

Ky studim hulumton praktikat e identifikimit dhe mbështetjes për fëmijët me aftësi të

jashtëzakonshme dhe talente në kontekstin arsimor të Kosovës. Duke u mbështetur në një qasje

kualitative, hulumtimi përfshiu 50 mësimdhënës dhe intervista me përfaqësues të MASHT-it dhe institutit ATOMI. Rezultatet tregojnë se mësimdhënësit shpesh e bazojnë identifikimin e

fëmijëve të talentuar në vëzhgimin e sjelljeve dhe performancës akademike, por këto qasje janë

shpesh subjektive dhe të pamjaftueshme për të siguruar një standardizim të procesit.

Pjesëmarrja e prindërve është një aspekt pozitiv, por mungojnë udhëzime të qarta për

bashkëpunimin midis shkollës dhe familjes, gjë që kufizon efektivitetin e këtij procesi. Një

pengesë tjetër e rëndësishme është mungesa e burimeve dhe trajnimeve të dedikuara për

mësimdhënësit, e cila ndikon negativisht në zhvillimin e programeve mbështetëse për fëmijët e talentuar.

Ky studim përforcon literaturën ekzistuese, e cila thekson rëndësinë e një qasjeje të strukturuar

dhe gjithëpërfshirëse për identifikimin dhe zhvillimin e fëmijëve të talentuar. Në përfundim,

rezultatet sugjerojnë se përmirësimi i metodave të identifikimit dhe mbështetjes kërkon një

angazhim të koordinuar nga të gjitha palët e përfshira, përfshirë mësimdhënësit, prindërit dhe

institucionet arsimore. Politikat arsimore duhet të zhvillohen në mënyrë që të ofrojnë trajnime të vazhdueshme dhe kurrikula të diferencuara, të cilat do të përmbushin nevojat specifike të

fëmijëve të talentuar dhe do të kontribuojnë në një ambient arsimor më mbështetës dhe stimues.

***Fjalët kyçe:* Aftësi të jashtëzakonshme, identifikim, mbështetje, mësimdhënës, politika arsimor.**

**GENTIJANA BERISHA**

**Tema: “Implikimet e Mungesës së Shërbimeve Mbështetëse në Mirëqenien e Nxënësve dhe Mësimdhënësve: Studim Krahasues”**

**Komisioni:**

**Prof. Naser Zabeli, kryetar**

**Prof. Albulena Metaj Macula, anëtare**

**Prof. Blerta Perolli Shehu, mentore**

**ABSTRAKTI**

Ky punim ka për qëllim të pasqyrojë ndikimin e mungesës së shërbimeve mbështetëse në mirëqenien e nxënësve dhe mësimdhënësve, të identifikojë implikimet që paraqiten në shkollat që nuk kanë këto shërbime mbështetëse, të identifikojë lehtësirat që i ofron shkollave që kanë shërbime mbështetëse, si dhe t’i kuptojmë dallimet mes dy shkollave (njëra që ka shërbime mbështetëse dhe tjetra pa shërbime mbështetëse). Ky hulumtimi është bazuar në metodologjinë kualitative dhe krahasimore. Për mbledhjen e të dhënave kualitative është përdorur intervista me pyetje gjysëm të strukturuara. Popullacionin e këtij hulumtimi e përbëjnë mësimdhënësit e disa shkolla të mesme të ulëta të Komunës së Prishtinës dhe Rahocevit.

Si mostër janë marrë (6) mësimdhënës të Komunës së Prishtinë në shkollat që ofrojnë shërbime mbështetëse dhe (5) mësimdhënës të Komunës së Rahovecit në shkollat që nuk kanë shërbime mbështetëse. Analizimi i të dhënave kualitative është përpunuar përmes kategorizimit dhe nënkategorizimit të intervistave, ndërsa rezultatet e përfituara janë paraqiten në formë tabelare dhe formë analizë teksti. Këto vlerësim janë bërë sipas rregullave të autorit Mayring.

Përmes këtij hulumtimi kemi kuptuar se në shkollat që kanë shërbime mbështetëse, roli i psikologut/pegagogut të shkollës ka ndikuar pozitivisht në mirëqenien e nxënësve dhe mësimdhënësve, në shkollat që nuk kanë shërbime mbështetëse, mungesa e psikologut/pegagogut të shkollës ka ndikuar negativisht në mirëqenien e nxënësve dhe mësimdhënësve. Mungesa e shërbimeve mbështetëse në shkollë ka sjell implikime tek mësimdhënësit në: rritjen e nivelit të stresit, ngritjen e ngarkesës emocionale, burimeve të kufizuara për menaxhimin e situatave të vështira, ngarkohen me detyra jashtë profesionit të tyre, në mosvlerësim nga menaxhemnti i shkollës dhe në ulje të bashkëpunimit dhe mbështetjes në shkollë. Mungesa e këtyre shërbimeve ka implikuar edhe nxënësit në: mostrajtimin e duhur dhe profesional të nxënësve të problemeve që përballen në raste depresioni, stresi, konsumit të drogës dhe duhanit, mungesë të mundësisë që t’i trajtojnë këto çështje me dikend që njeh mirë këtë fushë.

Prania e shërbimeve mbështetëse në shkollë ka sjell lehtësira tek mësimdhënësit në: menaxhimin e stresit në punë, në këshillimin në rast presioneve të ndryshme, drejtohen te psikologu/pegagogu i shkollës për çdo çështje që nuk mund ta trajtojnë vetë që lidhen me nxënësit. Po ashtu këto shërbime sjellin lehtësira edhe për nxënësit në: përmes rekomandimit të mësimdhënësit drejtohen te psikologu i shkollës, si dhe veprimet që ndërmerren për mirëqenien e tyre nga mësimdhënësit bëhen në bashkëpunim me psikologun e shkollës.

**Fjalët kyçe**: psikolog, pedagog, mirëqenia, nxënësit, mësimdhënësit, shërbimet mbështetëse

**GENTIANË LAJQI**

**Tema: Eksplorimi i procesit të zbatimit të zhvillimit profesional të mësimdhënësve me bazë në shkollë: Studim rasti**

**Komisioni:**

**Prof. asoc. dr. Arlinda Beka, kryetare**

**Prof. asoc. dr. Vlora Sylaj, anetare**

**Prof. ass. dr. Donika Koliqi, mentore**

**ABSTRAKT**

Kur flasim për cilësinë, është e pamundur të japim një përkufizim universal, sepse ajo është dinamike, ndryshon sipas kontekstit si dhe varet nga shumë faktorë, ngjashëm ndodh edhe me cilësinë në sistemin arsimor. Përderisa zhvillimi profesional i dedikohet përmirësimit të punës praktike të mësimdhënësve dhe ngritjes së cilësisë, i tillë duhet të jetë edhe organizimi dhe realizimi i tij, gjithmonë duke marrë për bazë nevojat individuale të mësimdhënësve dhe të jetë në shërbim të tyre. Ky studim ka të bëjë me zbatimin e zhvillimit profesional të mësimdhënësve me bazë në shkollë.

Gjatë këtij hulumtimi u zbatua metoda e cilësore te hulumtimit. Ky hulumtim është studim rasti. Përzgjedhja e së cilës është bërë me qëllim që t’i përshtatet më shumë natyrës së studimit në fjalë. Popullacioni i këtij hulumtimi janë mësimdhënësit e të shkollës publike “Qamil Batalli”. Numri total i mësimdhënësve të kësaj shkolle është 33. Mostra e këtij studimi gjithsej është 15 respodentë, prej të cilëve 12 mësimdhënës, drejtori, psikologia dhe kordinatori i cilësisë. Mostra është përzgjedhur me propabilitet, ku është përdorur ndarja sipas statave.

Instrumenti i përdorur për mbledhjen e të dhënave në këtë hulumtim është intervista dhe analizë dokumentesh. Intervista gjysmë e strukturuar, me rreth 10 pyetje. Pas realizimit intervistave, është bërë transkriptmi i tyre. Është bërë kodimi i respodentëve dhe analiza e rezultateve cilësore është tematike. Rëndësia e këtij hulumtimi është që të eksplorojë nga afër zhvillimin profesional me bazë në shkollë i cili është thelbësor për të kuptuar se si funksionon zhvillimi profesional i mësimdhënësve. Përmes këtij hulumtimi janë identifikuar praktikat efektive të zhvillimit profesional me bazë në shkollë dhe përdorimi i këtyre të gjeturave për ofrimin e rekomandimeve në Drejtoritë Komunale të Arsimit lidhur me shkollën ‘’Qamil Batalli’’ si shkollë model në zbatimin e zhvillimit profesional me bazë në shkollë. Fillimisht duke e eksploruar procesin e zbatimit te zhvillimit profesional pastaj duke ofruar shembull model tek shkollat e tjera.

Fjalët kyçe: mësimdhënës, zhvillimi i vazhdueshëm profesional me bazë në shkollë, zbatim, eksplorim

**EMINE KASTRATI**

**Titulli: “Menaxhimi i procesit të përfshirjes së nxënësve me nevoja të veçanta nga drejtori i shkollës”.**

**Komisioni:**

1. **Prof. Ass. Dr. Ardita Devolli - mentore**
2. **Prof. Dr. Naser Zabeli - kryetar**
3. **Prof. Asoc. Dr. Majlinda Gjelaj - anëtare**

**ABSTRAKTI**

Ky hulumtim shqyrtoi mënyrën se si drejtorët e shkollave në Kosovë menaxhojnë përfshirjen e nxënësve me nevoja të veçanta dhe sfidat me të cilat përballen gjatë këtij procesi. Në studim morën pjesë 150 drejtorë nga shkolla të ndryshme, të përzgjedhur në mënyrë të rastësishme. Instrumenti kryesor ishte pyetësori i ndarë në dy pjesë: pjesa e parë përfshinte të dhëna demografike të drejtorëve (mosha, gjinia, niveli i arsimit, përvoja, si dhe numri i nxënësve me nevoja të veçanta), ndërsa pjesa e dytë përbëhej nga pyetjet përkitazi me praktikat dhe sfidat e përfshirjes, duke përfshirë mbështetjen nga stafi dhe komuniteti shkollor.

Rezultatet e analizave treguan ndërlidhje negative të moderuar mes vështirësive të hasura dhe efikasitetit në menaxhim (r = -0.52, p < 0.01), duke sugjeruar se sfidat ndikojnë negativisht në efektivitetin e drejtuesve. Gjithashtu, një ndërlidhje pozitive e fortë (r = 0.68, p < 0.01) u identifikua mes trajnimeve profesionale dhe menaxhimit efektiv, duke theksuar rëndësinë e zhvillimit profesional. Rezultatet e T-testit treguan dallime të rëndësishme mes gjinive, ku drejtueset femra treguan efikasitet më të lartë në menaxhimin e përfshirjes (t = 2.45, p = 0.017). Analiza e regresioneve zbuloi se trajnimet kishin ndikimin më të madh (B = 0.432, p < 0.001), pasuar nga mbështetja e stafit ndihmës (B = 0.290, p = 0.007), si dhe përfshirja e komunitetit shkollor (B = 0.340, p = 0.002).

Ky studim evidentoi sfidat dhe faktorët që ndikojnë në përfshirjen e nxënësve me nevoja të veçanta, duke theksuar rëndësinë e mbështetjes institucionale dhe trajnimeve për të rritur efikasitetin e drejtuesve shkollorë. Rezultatet mund të shërbejnë si bazë për përmirësimin e politikave arsimore dhe praktikave për një përfshirje më efektive dhe gjithëpërfshirëse në shkollat e Kosovës.

**Fjalët kyçe:***Drejtor, fëmijë, menaxhim, nevojë e veçantë.*

**ARDITA GASHI**

**Tema:Ndikimi i punëve të pavarura me karakter hulumtues dhe zbulues në edukimin e shprehive të të nxënit afatgjatë të nxënësit në arsimin fillor**

**Komisoni:**

**Dr.sc.Vlora Sylaj, prof.asoc. – mentore**

**Dr.sc.Naser Zabeli, prof. – kryetar**

**Dr.sc.Fjolla Kacaniku, prof.ass.- anëtare**

**ABSTRAKT**

Qëllimi i këtij studimi është të përshkruajmë dhe eksplorojmë ndikimin e punëve të pavarura me karakter hulumtues, dhe të krahasoj nivelin e ndikimit të zbatimit të detyrave hulumtuese në raport me të dhënat demografike të mësuesve, nxënësve dhe prindërve të këtyre nxënësve. Përmes këtij studimi synoj të kuptoj se si mësuesit dhe prindërit e përceptojnë ndikimin e punëve të pavarura me karakter hulumtues dhe zbulues në edukimin e shprehive të të nxënit afatgjatë të nxënësit. Njëkohësisht do të zbuloj marrëdhëniet që ekzistojnë midis faktorëve ndikues dhe zbatimit të punëve të pavarura hulumtuese në rezultatet e nxënësve. Përqendrimi i studimit tim do të jetë në disa shkolla fillore të Komunës së Klinës, popullata në këtë studim, përbëhet nga mësues prindër dhe nxënës të klasave të treta dhe të pesta të Arsimit fillor në qytetin e Klinës. Instrumenti i mbledhjes se të dhënave do të bëhet përmes Anketës.Studimi përfshin shqyrtimin e literaturës i cili bazohet në studimet e shumë autorëve të huaj.Popullata e kampionit të mësuesve të anketuar përfshiu 70% të popullatës së mësuesve të klasave të treta dhe të pesta të arsimit fillor në shkollat 9-vjeçare të qytetit të Klinës, Kampioni i nxënësve dhe prindërve në klasat e treta dhe të pesta të shkollave fillore të qytetit të Klinës, e kam përzgjedhur mbi bazën e kuotës duke iu referuar tabelës së Maria Teresa Siniscalco dhe Nadia Auriat. (Siniscalco, & Auriat,2005). Për plotësimin e anketës u angazhuan 800 nxënës dhe prindërit e tyre perkatës. Ndikimi në rezultatet e nxënësve do të merren nga pyetësori i mësuesit, ndikimi i përformancës së mësuesit nga pyetësori i nxënësve dhe qëndrimi i nxënësve nga pyetësori i prindërve. Analiza e të dhënave dhe përpunimi statistikor janë analizuar përmes programit SPSS (paketë statistikore për shkencat sociale). Punët e pavarura hulumtuese ndikojnë në rezultatet e nxënësit, në varësi të shpeshtësisë së dhënies së detyrave me karakter hulumtues, strukturimin e tyre sipas niveleve të zotërimit të shprehive hulumtuese dhe kompetencave të mësuesit për t’i zbatuar ato me efektivitet.Në aplikimin e punëve me karakter hulumtues nuk ka dallime midis mësuesve në varësi të gjinisë, por ka dallime midis moshave dhe vjetërsisë në punë.

**Fjalët kyçe*:*** *IBL(inquiry based learning), detyra shtëpie hulumtuese, teknika hulumtuese, rezultate të pritshme, teste përmbledhëse, ndërveprimi*

**MARIGONË SHABANI BISLIMI**

**Tema: Rëndësia e vlerësimit formativ dhe ndërlidhja e tij me arritjen e rezultateve të të nxënit**

**Komisioni:**

**Mentore: Vjollca Ahmedi**

**Kryetar: Naser Zabeli**

**Anëtare: Majlinda Gjelaj**

**ABSTRAKT**

Vlerësimi formativ përfshin procese të vlerësimit të vazhdueshëm gjatë gjithë periudhës mësimore dhe si i tillë ka ndikim në performancën e nxënësve dhe në arritjen e rezultateve të të nxënit. Duke u nisur nga fakti se qëllimi kryesor i arsimit është arritja e kompetencave dhe përgatitja e nxënësve për jetë, atëherë ndërlidhja e vlerësimit formativ me arritjen e rezultateve të të nxënit është mjaft e rëndësishme.Ky punim është i përqendruar në ofrimin të dhënave, të cilat do të japin një pasqyrë më të qartë të përdorimit të metodologjisë së mësimdhënies duke përdorur metodën e vlerësimit formativ. Popullatë e hulumtimit janë mësimdhënësit e klasave I-V të shkollave fillore të Prishtinës. Kampioni i përzgjedhur nga kjo popullatë janë 90 mësimdhënës nga 7 shkolla. Si instrument kryesor i metodologjisë u hartua dhe u administrua një pyetësor i strukturuar për mësimdhënës. Gjetjet nga ky studim kanë treguar se vlerësimi formativ është një komponent kyç që ndihmon nxënësit të përmirësojnë performancën e tyre dhe të arrijnë rezultate më të mira. Feedback-u i rregullt dhe konstruktiv, identifikimi i nevojave individuale dhe implementimi i strategjive të përshtatshme janë faktorë që kontribuojnë në përmirësimin e procesit mësimor. Të dhënat, gjithashtu, tregojnë se ekziston një lidhje e fortë midis përdorimit të vlerësimit formativ dhe arritjes së rezultateve të të nxënit. Kjo nënkupton se përmirësimi i metodave të vlerësimit mund të ketë një ndikim pozitiv në performancën akademike të nxënësve. Krahas efekteve pozitive të vlerësimit formativ, mësimdhënësit kanë shprehur edhe sfidat që kanë në zbatimin e këtij lloji të vlerësimit duke theksuar se numri i madh i nxënësve në klasë dhe kurrikulat e mbingarkuara ndikojnë shpeshherë në mundësitë e tyre për ta zbatuar plotësisht vlerësimin formativ.

**Fjalë kyqe:** *Arritje, formativ, nxënie, rezultate, vlerësim*

**ZHANETA IBRAHIMI**

**Tema: Ndikimi i ankthit social në mirëqenien dhe përformancën akademike të nxënësve**

**Komisioni:**

**Prof. Vlora Sylaj, kryetare**

**Prof. Albulena Metaj, anetare**

**Prof. Teuta Danuza, mentore**

**ABSTRAKTI**

Problemet emocionale dhe psikologjike të nxënësve, si ankthi social, janë një sfidë e rëndësishme për procesin e mësimdhënies dhe mirëqenien e përgjithshme të tyre. Hulumtimet e mëparshme kanë sugjeruar se ankthi social ndikon negativisht në mirëqenien dhe performancën akademike të nxënësve, duke krijuar një nevojë për studime të mëtejshme mbi këtë temë. Ky studim synoi të shqyrtojë lidhjen midis ankthit social dhe dy komponentëve kryesorë: mirëqenien psikologjike dhe performancën akademike të nxënësve të ciklit të lartë (klasat VI-IX) të shkollës fillore “Xhavit Ahmeti” në Prishtinë. Mostra përbëhej nga 150 nxënës dhe të dhënat u mblodhën përmes një pyetësori të strukturuar (Shkalla e ankthit social Liebowitz: për fëmijët dhe adoleshentët) që matë ankthin social dhe faktorët përkatës. Për analizën statistikore të të dhënave u përdor programi SPSS, ku u aplikuan analiza e regresionit dhe analiza e korrelacionit për testimin e dy hipotezave kryesore.

Gjetjet treguan se, ndonëse ankthi social ka një lidhje statistikisht të rëndësishme me suksesin akademik, ndikimi i tij është i kufizuar, duke sugjeruar se faktorë të tjerë mund të luajnë një rol më të madh në përcaktimin e performancës akademike. Nga ana tjetër, lidhja midis ankthit social dhe mirëqenies së rezultoi të jetë e fortë dhe domethënëse, duke konfirmuar se nxënësit me ankth social përjetojnë më shumë vështirësi emocionale dhe psikologjike. Këto rezultate theksojnë rëndësinë e mbështetjes psikologjike dhe ndërhyrjeve të specializuara për nxënësit që përjetojnë ankth social të lartë.

Në përfundim, ky hulumtim kontribuon në pasqyrimin e ndikimit të ankthit social në shëndetin mendor dhe performancën akademike të nxënësve dhe ofron bazë për zhvillimin e strategjive efektive për përmirësimin e mirëqenies dhe zhvillimit të tyre akademik. Gjithashtu, rekomandimet e studimit mund të jenë udhërrëfyese për shkollat dhe autoritetet arsimore në krijimin e programeve për menaxhimin e ankthit dhe përmirësimin e mirëqenies së nxënësve.

***Fjalët kyçe****: Ankth social, nxënës, mirëqenie, përformancë, ndikim*

**XHENETA HASHANI**

**Tema: Kompetencat emocionale të fëmijëve dhe ndërlidhja e tyre me pranueshmërinë sociale në grupin e bashkëmoshatarëve**

**Komisioni:**

**Prof. Asoc. Majlinda Gjelaj, kryetare**

**Prof. Ass. Albulena Metaj Macula, anetare**

**Prof. Ass. Blerta Perolli Shehu, mentore**

**ABSTRAKTI**

Ky studim shqyrton kompetencat emocionale të fëmijëve dhe ndërlidhjen e tyre me pranueshmërinë sociale në grupin e bashkëmoshatarëve. Qëllimi i studimit është të ofrojë një kuptim më të thellë mbi mënyrën se si aftësitë emocionale ndikojnë në marrëdhëniet shoqërore të fëmijëve. Duke përdorur një qasje sasiore dhe dizajn korrelacional, të dhënat u mblodhën përmes një pyetësori të standardizuar mbi inteligjencën emocionale. Mostra e studimit përfshiu 120 nxënës të klasave 6-9 nga disa shkolla fillore, të zgjedhur në mënyrë rastësore.Rezultatet tregojnë se ekzistojnë ndryshime statistikisht të rëndësishme në kompetencat emocionale midis vajzave dhe djemve, ku vajzat shfaqin një nivel më të lartë të vetëdijes dhe menaxhimit emocional. Gjithashtu, analiza e të dhënave konfirmoi një korrelacion pozitiv dhe domethënës midis kompetencave emocionale dhe pranueshmërisë sociale të nxënësve (r = 0.365, p < 0.001), duke sugjeruar se fëmijët me aftësi të larta emocionale kanë më shumë mundësi të jenë të pranuar nga bashkëmoshatarët e tyre.Bazuar në këto gjetje, studimi rekomandon përfshirjen e të nxënitsocio-emocional si pjesë e kurrikulës shkollore dhe zhvillimin e programeve të për rritjen e kompetencave emocionale sipas grupmoshave. Gjithashtu, sugjerohet angazhimi më i madh i mësuesve dhe prindërve në procesin e zhvillimit emocional të fëmijëve për të rritur integrimin e tyre social dhe mirëqenien psikologjike. Këto rezultate kontribuojnë në fushën e edukimit dhe psikologjisë së zhvillimit, duke ofruar një bazë për ndërhyrje efektive në mjediset shkollore.

**Fjalët kyçe:***Kompetenca emocionale, fëmijë, pranueshmëri sociale, inteligjenca emocionale, marrëdhënie me bashkëmoshatarët.*

**VANESA DEMOLLI**

**Tema: Sjelljet sfiduese tek adoleshentët dhe ndërlidhja e tyre me shkathtësitë sociale dhe motivimin për të mësuar**

**Komisioni:**

**Prof. Asoc. Vlora Syla, kryetare**

**Prof. Ass. Albulena Metaj Macula, anetare**

**Prof. Ass. Blerta Perolli Shehu, mentore**

**ABSTRAKTI**

Ky studimeksploronprevalencën e sjelljevesfiduesetekadoleshentëtdhendërlidhjen e tyre me shkathtësitësocialedhemotiviminpërtëmësuar. Duke përdorurnjëqasjekuantitative, studimipërfshinnjë mostër prej 2003 nxënësishngapesëshkollatëmesmenëKosovë. Tëdhënat u mblodhën perms njëpyetësoritëmodifikuarnga “Formulari I VlerësimittëKompetencësSociale” (Gottfredson, Jones & Gore, 2002), duke analizuarsjelljetsfiduese, shkathtësitësocialedhemotiviminakademik. Rezultatettregojnë se adoleshentëtshfaqinsjelljesfiduesenëniveletëndryshmedhe se ekzistonnjëlidhje e ndjeshmemeskëtyresjelljevedheshkathtësivesociale, sidhe me motiviminpërtëmësuar.Studimiidentifikongjithashtufaktorëtëndryshëmmjedisorëdhesocialëqëndikojnënëshfaqjen e këtyresjelljeve. Këtogjetjenënvizojnënevojënpërndërhyrjetëpërshtatshme edukative përtëmbështeturzhvillimin social dheakademiktëadoleshentëve.

**Fjalëtkyce**: *Sjelljetsfiduese, adoleshenca, shkathtësitësociale, motivimipër të mësuar.*

**MARIGONA MULI**

**Tema:Ndikimi i përfshirjes së kodimit në shkollat fillore në rritjen e shkathtësive digjitale (klasa 2-5)**

**Komisioni:**

**Prof. Ass.Krenare Pireva Nuçi, kryetare**

**Prof.Asoc.Kyvete Shatri, mentore**

**Prof.Ass.Iliriana Tahiraj, anëtare**

**ABSTRAKTI**

Përfshirja e formave të rejave të të mësuarit te nxënësit e shkollave fillore ka një ndikim shumë të lartë, sepse përmes tyre zhvillojnë shkathtësitë e tyre që për të ardhmen të jenë të përgatitur sa më mirë, sidomos në fusha që sot edhe kërkohen shumë. Si një mundësi e mire për ngritjen e aftësive të një fushe që sot është shumë e kërkuar, janë aftësitë digjitale, përfshirja e kësaj lënde apo një kursi do të ndikonte shumë tek nxënësit e klasave 2 deri në 5-së, sepse ata do të krijojnë një bazë fillestare në moshë të hershme. Ky punim ka për qëllim që të shpjegojë ndikimin e përfshirjes së kodimit në shkollat fillore në ngritjen e aftësive digjitale tek nxënësit e klasave të 2 deri në 5-të. Hulumtimi i këtij punimi është zhvilluar në shkollën digjitale në Komunën e Prishtinës. Në hulumtim kanë marrë pjesë nxënësit nga klasa e dytë deri në të pestën (gjithsej 50 nxënës). Metoda e hulumtimit është kuazi eksperimentale, pra janë ndarë nxënësit në dy grupe tek secila shkollë: grupin e kontrollit dhe grupin eksperimental (nga 25 nxënës në secilin grup). Mësimet në dy grupet janë zhvilluar në formë të një kursi, por në grupin e kontrollit mësim në formë tradicionale, ndërsa në grupin eksperimental është zhvilluar të mësuarit që lidhet me aktivitetet e kodimit, ku gjithsej janë realizuar tri aktivitete gjatë muajit tetor nga 5 orë (gjithsej 3 javë), nga një aktivitet në secilën javë. Për mbledhjen e të dhënave janë përdorur këto instrumente: para testi dhe pas testi. Si dhe poashtu është përdorur edhe pyetësori për nxënësit e grupit eksperimental, ashtu edhe për mësimdhënësi e lëndës së shkencave kompjuterike që janë angazhuar në këto aktivitete. Ky pyetësor është bërë pas janë kryer të gjitha procedurat e (pastestit), ku edhe është vlerësuar ndikimi i përfshirjes së kodimit në ngritjen e aftësive të tyre digjitale. Gjithsej, janë anketuar 8 mësimdhënës të shkollës digjitale. Analiza e të dhënave është bërë përmes programit SPSS duke përdorur t-testin e pavarur, i cili është test që bënë dallimin e paratestit dhe pastestit tek te dy grupet, për të kuptuar a ka patur dallime signifikante. Nga rezultatet e hulumtimit kemi ardhur në përfundim se përfshirja e kodimit në shkollat ​​fillore të nxënësve të klasës së dytë deri në të pestë ka ndikim signifikant në ngritjen e shkathtësive digjitale, ka ndërlidhje signifikante mes nivelit të kënaqshmërisë së mësimdhënësve të lëndës së shkencave kompjuterike dhe nivelit të njohurive dhe aftësive të nxënësve nga të mësuarit e kodimit, si dhe ekziston dallime signifikante mes grupit të kontrollit dhe eksperimenal sa i përket nivelit të njohurive dhe aftësive të nxënësve nga të nxënit të lëndës të shkencave kompjuterike.

**Fjalët kyçe:** programimi (kodimi), rezultatet, kënaqshmëria, aktivitetet, njohuritë dhe aftësitë

# **MARIGONA SEFA**

**Tema: Përceptimet e mësueve për ngazhimin dhe performancën akademike të nxënësve në klasën e parë**

**Komisioni:**

**Dt.sc. Hatixhe Ismajli- kryetare**

**Dr.sc.Vlora Sylaj- mentore**

**Dr.sc.Vjollca Ahmedi- anë tare**

# **ABSTRAKT**

Mungesa e aftësive akademike në klasën e parë është kthyer në një shqetësim serioz në vendin tonë dhe kudo në botë për shkak të lidhjes që ekziston mes saj dhe rezultateve të mëvonshme akademike në klasat pasardhëse, si dhe me rrezikun e braktisjes së shkollës. Qëllimi i këtij studimi cilësor është të paraqesë perceptimet e mësuesve për shkaqet e mundshme të performancës së dobët akademike të nxënësve të klasës së parë, duke i kushtuar vëmendje të veçantë pengesave njohëse, të sjelljes dhe emocionale ndaj angazhimit të nxënësve. Të dhënat do të mblidhen nëpërmjet intervistave me mësuesit e klasave të para, vëzhgimit të klasave të mësuesve dhe rishikimit të dokumenteve arkivore mbi fenomenin e braktisjes së shkollës. Përfundimet që do të rezultojnë nga ky punim do të mund të përdoren për të përditësuar kurset e trajnimit të mësuesve për të theksuar promovimin e autonomisë, kompetencës dhe marrëdhënieve të shëndetshme midis nxënësve dhe mësuesve.

***Fjalë kyçe****: Performancë, akademike, nxënës, kompetencë, mësues.*